
ՈՐՈՇՈՒՄ
	14 սեպտեմբերի 2018 թվականի
	թիվ 68
	քաղ. Մոսկվա



«2019 թվականին եվրասիական նախագծի 25-ամյակը եւ 
«Եվրասիական տնտեսական միության մասին» 
պայմանագրի ստորագրման 5-ամյակը նշելու հետ կապված միջոցառումների ծրագիրը հաստատելու մասին» Եվրասիական միջկառավարական խորհրդի կարգադրության նախագծի մասին

Եվրասիական տնտեսական հանձնաժողովի խորհուրդը որոշեց.
1.	Հավանություն տալ «2019 թվականին եվրասիական նախագծի 25-ամյակը եւ «Եվրասիական տնտեսական միության մասին» պայմանագրի ստորագրման 5-ամյակը նշելու հետ կապված միջոցառումների ծրագիրը հաստատելու մասին» Եվրասիական միջկառավարական խորհրդի կարգադրության նախագծին (կցվում է), եւ այն ներկայացնել Եվրասիական միջկառավարական խորհրդի քննարկմանը:


2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո:

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից`
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Ա. Մամին
	Ժ. Ռազակով
	Ա. Սիլուանով

ԿԱՐԳԱԴՐՈՒԹՅՈՒՆ
	«	»	ի 20	թվականի
	թիվ
	քաղ.



2019 թվականին եվրասիական նախագծի 25-ամյակը եւ 
«Եվրասիական տնտեսական միության մասին» պայմանագրի ստորագրման 
5-ամյակը նշելու հետ կապված միջոցառումների ծրագիրը հաստատելու մասին

1.	Հաստատել կից ներկայացվող՝ 2019 թվականին եվրասիական նախագծի 25-ամյակը եւ «Եվրասիական տնտեսական միության մասին» պայմանագրի ստորագրման 5-ամյակը նշելու հետ կապված միջոցառումների ծրագիրը:
2.	Եվրասիական տնտեսական հանձնաժողովին՝
Եվրասիական տնտեսական միության անդամ պետությունների լիազորված մարմինների հետ համատեղ կազմակերպել՝ 2019 թվականին եվրասիական նախագծի 25-ամյակը եւ «Եվրասիական տնտեսական միության մասին» պայմանագրի ստորագրման 5-ամյակը նշելու հետ կապված միջոցառումների անցկացման աշխատանքները.
հաստատել Եվրասիական տնտեսական հանձնաժողովի կոլեգիայի անդամի ղեկավարությամբ՝ 2019 թվականին եվրասիական նախագծի 25-ամյակը եւ «Եվրասիական տնտեսական միության մասին» պայմանագրի ստորագրման 5-ամյակը նշելու հետ կապված միջոցառումների անցկացման կազմակերպական կոմիտեի կազմը եւ ապահովել այդ կազմակերպական կոմիտեի գործունեությունը:
4.	Սույն կարգադրությունն ուժի մեջ է մտնում դրա ընդունման օրվանից:

Եվրասիական միջկառավարական խորհրդի անդամներ՝
	Հայաստանի Հանրապետությունից`
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝





ՀԱՍՏԱՏՎԱԾ Է
Եվրասիական միջկառավարական խորհրդի
20	 թվականի 	 «	» կարգադրությամբ

ԾՐԱԳԻՐ
2019 թվականին եվրասիական նախագծի 25-ամյակը եւ «Եվրասիական տնտեսական միության մասին» 
պայմանագրի ստորագրման 5-ամյակը նշելու հետ կապված միջոցառումների
	Միջոցառման անվանումը
	Իրագործման ժամկետը

	1.	Առավել ակտիվ փորձագետների եւ լրագրողների, ինչպես նաեւ Եվրասիական տնտեսական միության անդամ պետությունների պաշտոնատար անձանց համար հոբելյանական խորհրդանիշով հուշանվերների գնում
	2019 թվականի հունվար-ապրիլ

	2.	«Եվրասիական տնտեսական միության զարգացման գործում ներդրման համար» մեդալների պատրաստում
	2019 թվականի հունվար-ապրիլ

	3.	Եվրասիական տնտեսական միության մասին ֆիլմի նախապատրաստում՝ Եվրասիական տնտեսական բարձրագույն խորհրդի բոլոր անդամների մասնակցությամբ` ներառյալ Եվրասիական տնտեսական միության նախկին պաշտոնատար անձինք
	2019 թվականի հունվար-ապրիլ

	4.	Եվրասիական տնտեսական միության գործունեության արդյունքներին եւ հեռանկարներին նվիրված 5 անիմացիոն տեսահոլովակների պատրաստում
	2019 թվականի հունվար-ապրիլ

	5.	Եվրասիական տնտեսական ինտեգրման մասին դասախոսություններով Եվրասիական տնտեսական միության անդամ պետությունների առաջատար ուսումնական հաստատություններում Եվրասիական տնտեսական հանձնաժողովի պաշտոնատար անձանց ելույթների կազմակերպում
	2019 թվականի հունվար-դեկտեմբեր

	6.	Զանգվածային լրատվության դաշնային միջոցներում հոդվածների հրապարակում, Եվրասիական տնտեսական միության անդամ պետությունների առաջատար հեռուստատեսային ալիքների եւ ռադիոկայանների ռեյտինգային տեղեկատվական կամ բանավեճային ծրագրերում եվրասիական տնտեսական ինտեգրման դրական արդյունքների ու նվաճումների մասին սյուժեների նախապատրաստում: «Եվրասիական տնտեսական միության մասին» 2014 թվականի մայիսի 29-ի պայմանագրի իրագործմանը նվիրված հաղորդաշարի կազմակերպում
	2019 թվականի հունվար-դեկտեմբեր

	7.	Ոճային (գեղարվեստական) եւ տեխնիկական կատարմամբ (հաշվի առնելով Եվրասիական տնտեսական միության անդամ պետությունների պետական լեզուների եւ միջազգային շփման լեզուների օգտագործման հնարավորությունները) միասնական մանրակերտների մշակում եւ միջազգային օդանավակայաններում ու Եվրասիական տնտեսական միության արտաքին սահմանի մուտքի կետերում «Բարի գալուստ Եվրասիական տնտեսական միություն» պլակատների տեղադրում
	2019 թվականի հունվար-դեկտեմբեր

	8.	Ոճային (գեղարվեստական) եւ տեխնիկական կատարմամբ (հաշվի առնելով Եվրասիական տնտեսական միության անդամ պետությունների պետական լեզուների եւ միջազգային շփման լեզուների օգտագործման հնարավորությունները) միասնական մանրակերտների մշակում եւ գովազդային վահանակների (բիլբորդների) վրա «Եվրասիական տնտեսական միության 5-րդ տարեդարձ» գովազդի տեղադրում
	2019 թվականի հունվար-հունիս

	9.	Ոճային (գեղարվեստական) եւ տեխնիկական կատարմամբ (հաշվի առնելով Եվրասիական տնտեսական միության անդամ պետությունների պետական լեզուների եւ միջազգային շփման լեզուների օգտագործման հնարավորությունները) միասնական մանրակերտների մշակում եւ տրանսպորտի վրա գովազդի զետեղում
	2019 թվականի հունվար-հունիս

	10.	Եվրասիական տնտեսական հանձնաժողովի խորհրդի ստեղծմանը նվիրված՝ «Եվրասիական տնտեսական միության մասին» պայմանագրի ստորագրման 5-ամյակին նվիրված պաշտոնական ընդունելության կազմակերպում՝ Եվրասիական տնտեսական միության անդամ պետությունների եւ Եվրասիական տնտեսական հանձնաժողովի պաշտոնատար անձանց մասնակցությամբ
	2019 թվականի մայիս

	11.	Մասնակցություն Եվրասիական Մեդիա ֆորում-2019-ին
	2019 թվականի մայիս

	12.	Եվրասիական նախագծի 25-ամյակին եւ «Եվրասիական տնտեսական միության մասին» պայմանագրի ստորագրման 5-ամյակին նվիրված հուշախորհրդանիշի տեղադրման կազմակերպում
	2019 թվականի հունվար-մայիս

	13.	«Եվրասիական նախագծի 25-րդ տարեդարձ եւ «Եվրասիական տնտեսական միության մասին» պայմանագրի 5-րդ տարեդարձ» փոստային հուշանամականիշի բացթողում եւ մարում
	2019 թվականի հունվար-մայիս

	14.	Մասնակցություն Պետերբուրգյան միջազգային տնտեսական ֆորում-2019-ին
	2019 թվականի մայիս-հունիս

	15.	Եվրասիական տնտեսական միության գավաթի պատրաստում՝ «Ի՞նչ, Որտե՞ղ, Ե՞րբ» խաղերի անցկացման համար
	2019 թվականի մայիս-հուլիս

	16.	Եվրասիական տնտեսական միության գավաթի պատրաստում՝ ՈւՀԱ-ի խաղերի անցկացման համար
	2019 թվականի մայիս-սեպտեմբեր

	17.	Եվրասիական տնտեսական հանձնաժողովի կոլեգիայի նախագահի անունից դեսպանների եւ դիվանագիտական առաքելությունների ներկայացուցիչների համար պաշտոնական ընդունելության կազմակերպում
	2019 թվականի հունիս

	18.	Եվրասիական տնտեսական հանձնաժողովի սպարտակիադա
	2019 թվականի հունիս

	19.	Մասնակցություն՝ «Եվրասիական տնտեսական միության մասին» պայմանագրի ստորագրման 5-ամյակին նվիրված ամառային դիվանագիտական խաղերին
	2019 թվականի օգոստոս

	20.	Եվրասիական տնտեսական միության անդամ պետությունների խոշոր բարձրագույն ուսումնական հաստատությունների գրադարաններ՝ Եվրասիական տնտեսական հանձնաժողովի կողմից թողարկվող տպագիր արտադրանքի մատակարարում
	2019 թվականի հունվար-դեկտեմբեր

	21.	Եվրասիական տնտեսական հանձնաժողովի շենքերում էքսկուրսիայի կազմակերպում
	2019 թվականի հոկտեմբեր-նոյեմբեր

	22.	«Եվրասիական տնտեսական միության հնգամյակի արդյունքները» գիտագործնական համաժողովի անցկացում՝ 100 հոգու համար նախատեսված ճաշի եւ 3 «սուրճի ընդմիջումների» կազմակերպմամբ
	2019 թվականի հոկտեմբեր-դեկտեմբեր

	23.	Եվրասիական տնտեսական միության գավաթի պատրաստում՝ «Եվրասիական տնտեսական միության մասին» պայմանագրի ստորագրման 5-ամյակին նվիրված՝ բիլիարդի միջազգային մրցախաղի կազմակերպման համար
	2019 թվականի դեկտեմբեր

	24.	Սոցիալական ցանցերում՝ Եվրասիական տնտեսական հանձնաժողովի պաշտոնական էջերի համար նոր շապիկների պատրաստում
	2019 թվականի հունվար-ապրիլ



________________
image2.emf

image3.jpeg




image1.jpeg




